શાળા-કોલેજમાં અભ્યાસ કરતા ટીનેજરથી લઇ વયસ્કોમાં હુક્કાબારનું જબરુ વળગણ છે. આ ક્રેઝમાં યુવતીઓ પણ બાકાત નથી. કાલાવડર રોડ પર સેન્ટમેરી સ્કૂલ સામે ડ્રીમ પોઇન્ટ પાન પાર્લર અને નેપ્ચ્યુન ટાવરમાં ડિલક્સ પાન નામની દુકાનમાં હુક્કાની લીકવીડ ફ્લેવર્સ અને ઇ-સિગરેટનું વેચાણ થતું હોવાની માહિતી મળતા કમિશનર અનુપમસિંહ ગહલતે દરોડા પાડવાની સૂચના આપી હતી. એડિશનલ ડીસીપી હર્ષદ મહેતાએ ક્રાઇમ બ્રાંચ, માલવિયાનગર અને ગાંધીગ્રામ પોલીસના અધિકારીઓને સાથે રાખી ઉપરોક્ત બન્ને દુકાનમાં દરોડા પાડ્યા હતા. બન્ને દુકાનમાંથી નશાકારક મનાથી શંકાસ્પદ ઇ-સિગરેટ અને હુક્કાની લીક્વીડ ફલેવર્સની બોટલનો મોટો જથ્થો મળી આવ્યો હતો. ડ્રીમ પોઇન્ટના સંચાલક પ્રકાશ ઉર્ફે શાહરુખ નારણદાસ કેશરિયા અને ડિલકસ પાનના સંચાલક નયન જોષીએ ઉપરોક્ત ચીજ-વસ્તુ રઘુવીરપરામાં શ્રીજી કોમ્પલેક્સમાં એસ.જે. એન્ડ સન્સ નામની દુકાન ધરાવતા હિતેન્દ્ર જયંતિલાલ દોશી પાસેથી લેતા હોવાનું જણાવતા પોલીસે હિતેન્દ્ર દોશીની દુકાનમાં દરોડો પાડીને ત્યાંથી પણ મોટો જથ્થો કબજે કર્યો હતો. પોલીસે કુલ રૂપિયા ૧ લાખ 3૧ હજાર ૪3૦ નો મુદ્દામાલ કજબે કર્યો હતો.